**OBRAZLOŽENJE**

**uz prijedlog**

**ODLUKE o 5. izmjeni Odluke o utvrđivanju mjerila za sufinanciranje**

**djelatnosti ustanova predškolskog odgoja**

**I. PRAVNI TEMELJ**

Pravni temelj za donošenje Odluke o 5. izmjeni Odluke o utvrđivanju mjerila za sufinanciranje djelatnosti ustanova predškolskog odgoja sadržan je u članku 49. stavku 1. Zakona o predškolskom odgoju i obrazovanju („Narodne novine“, broj 10/97, 107/07, 94/13, 98/19, 57/22 i 101/23) te članku 31. Statuta Općine Vidovec („Službeni vjesnik Varaždinske županije“ broj 20/21).

**II. OSNOVNA PITANJA I PRIKAZ STANJA KOJE SE UREĐUJE AKTOM**

Općinsko vijeće Općine Vidovec donijelo na 14. sjednici održanoj dana 15. prosinca 2022. godine Odluku o utvrđivanju mjerila za sufinanciranje djelatnosti ustanova predškolskog odgoja i ista je objavljena u „Službenom vjesniku Varaždinske županije“ broj 122/22. Dopune navedene Odluke donijete su na 19. sjednici održanoj dana 11. srpnja 2023. godine koje su objavljene u „Službenom vjesniku Varaždinske županije“ broj 62/23, a Odluka o 2. izmjeni predmetne Odluke donijeta je na 24. sjednici 2024. godine održanoj dana 14. veljače 2024. godine sa objavom u „Službenom vjesniku Varaždinske županije“ broj 12/24.3. izmjene Odluke donijete su na 28. sjednici Općinskog vijeća održane 11.srpnja 2024. godine i objavljene su u „Službenom vjesniku Varaždinske županije“ broj 67/24, dok su 4. izmjene Odluke donijete na 32. sjednici Općinskog vijeća održane 05.prosinca 2024. godine i objavljene su u „Službenom vjesniku Varaždinske županije“ broj 109/24.

Prijedlogom Odluke o 5. izmjeni Odluke o utvrđivanju mjerila za sufinanciranje djelatnosti ustanova predškolskog odgoja u članku 9. stavak 2. mijenja se iznos sufinanciranja Općine Vidovec za programe predškolskog odgoja i obrazovanja za djecu s područja Općine Vidovec kod drugih osnivača predškolskih ustanova na način da se isto povećava **sa dosadašnjih 130,00 EUR na 150,00 EUR mjesečno po upisanom djetetu.**

Slijedom iznijetog, članak 9. nakon izmjene će glasiti:

*Članak 9.*

*Visina sufinanciranja programa predškolskog odgoja i obrazovanja za djecu s područja Općine Vidovec kod drugih osnivača predškolskih ustanova iznosi 150,00 EUR mjesečno po djetetu.*

*Sredstva za smještaj djece u predškolskim ustanovama kod drugih osnivača Općina Vidovec će doznačivati na račun predškolske ustanove u kojoj je dijete smješteno, temeljem mjesečnih obračuna predškolske ustanove sa navedenim imenima korisnika i njihovim adresama.*

Sredstva za sufinanciranje mjesečne cijene usluga Dječjeg vrtića Škrinjica i kod drugih osnivača, osiguravaju se u Proračunu Općine Vidovec.

Slijedom svega iznijetog, predlaže se Općinskom vijeću Općine Vidovec da prihvati prijedlog Odluke o 5. izmjeni Odluke o utvrđivanju mjerila za sufinanciranje djelatnosti ustanova djelatnosti predškolskog odgoja, u predloženom tekstu. Također se predlaže da predmetna Odluka stupi na snagu 01.02.2025. godine.